న్యూఢి ల్లీ, అక్టోబరు 24: కేంద్రమంత్రులు, వివిధ పార్టీల ఫ్లోర్ లీడర్లకు ఉపరాష్ట్రపతి వెంకయ్యనాయుడు రాజ్యసభ ఛైర్మన్ హోదాలో మంగళవారం విందు ఇచ్చారు. లోక్సభ స్పీకర్ సుమిత్రా మహాజన్, రాజ్యసభ డిప్యూటీ ఛైర్మన్ కురియన్, దాదాపు 45 మంది కేంద్రమంత్రులు, 20 మంది వరకూ వివిధ పార్టీల ఫ్లోర్ లీడర్లు ఈ విందుకు హాజరయ్యారు. కశ్మీర్పై చర్చల కోసం కేంద్రం తీసుకున్న చర్యలు తదితర అంశాలు ఈ సందర్భంగా  ప్రస్తావనకు వచ్చాయి.అటు- విందులో ఆంధ్రా వంటకాలు ఘుమఘమలాడాయి. రొయ్యల వేపుడు,  నెల్లూరు చేపల పులుసు, ఆంధ్రా చికె న్, పూతరేకులు ప్రత్యేకంగా వడ్డించారు. నేతలంతా ఆయా వంటకాల పేర్లు అడిగిమరీ ఇష్టంగా లాగించారు. కాగా, వెంకయ్య ఉపరాష్ట్రపతి కావడంతో ఖాళీ అయిన రాజస్థాన్లోని రాజ్యసభ స్థానానికి ఈసీ ఉప ఎన్నిక నోటిఫికేషన్ జారీ చేసింది. న వ ంబరు 16 పోలింగ్  జరుగుతుంది. ఈ నెల 30 నోటిఫికేషన్ ఇస్తారు. నవంబరు 6 వరకూ నామినేషన్లు దాఖలు చేయొచ్చు.
nyoodhi lley, aktobaru 24: kendramantrulu, vividha paarteela flore leaderlaku uparaashtrapati venkayyanaayudu rajyasabha chairman hodalo mangalavaaram vindu icharu. loksabha speaker sumitra mahajan, rajyasabha deputy chairman kurian, daadaapu 45 mandi kendramantrulu, 20 mandi varakuu vividha paarteela flore leaderlu ee vinduku haajarayyaaru. kashmirpai charchala kosam kendram teesukunna charyalu taditara amsaalu ee sandarbhamgaa  prastaavanaku vachayi.atu- vindulo andhra vantakaalu ghumaghamaladayi. royyala vepudu,  nelluru chepala pulusu, andhra chike nu, pootharekulu pratyekamgaa vaddinchaaru. nethalanthaa aayaa vantakaala paerlu adigimari ishtamgaa laaginchaaru. kaga, venkayya uparaashtrapati kaavadamtho khaalii ayina raajasthaanloni rajyasabha sthaanaaniki eesee upa ennika notification jaarii chesindi. na va mbaru 16 poling  jarugutundi. ee nela 30 notification istaaru. navambaru 6 varakuu naminationlu daakhalu cheyochu.